อภิวัฒน์ งั่วลำหิน

อภิวัฒน์ งั่วลำหิน (1 มิถุนายน พ.ศ. 2529 —) เป็นนักฟุตบอลอาชีพชาวไทย

 ระดับสโมสร 
 ราชบุรี มิตรผล 

 บุรีรัมย์ ยูไนเต็ด 
 ฤดูกาล 2561 
ในวันที่ 7 มิถุนายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัวอภิวัฒน์ งั่วลำหิน ที่ยังคงมีสัญญาเหลือกับราชบุรี มิตรผลอยู่ 6 เดือน โดยเขาจะได้สวมเสื้อหมายเลข 18 ต่อมาในวันที่ 12 กันยายน พ.ศ. 2561 อภิวัฒน์ลงเล่นนัดแรกให้กับสโมสร โดยลงมาเป็นตัวสำรองแทนที่พรรษา เหมวิบูลย์ในนาทีที่ 85 ในนัดที่บุรีรัมย์เปิดบ้านเอาชนะสุโขทัย 4–1

 ฤดูกาล 2562 
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อภิวัฒน์มีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 12 มิถุนายน พ.ศ. 2562 อภิวัฒน์ลงเล่นเป็นตัวจริงครั้งแรกในไทยลีก ฤดูกาล 2562 ในนัดที่บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 14 สิงหาคม พ.ศ. 2562 โตโยต้า ลีกคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) อภิวัฒน์ทำหนึ่งประตูช่วยให้บุรีรัมย์เอาชนะหนองบัว พิชญ ไปได้ 2–0 ผ่านเข้าสู่รอบชิงชนะเลิศได้สำเร็จ

 ฤดูกาล 2563–64 
ในวันที่ 31 ตุลาคม พ.ศ. 2563 อภิวัฒน์ทำประตูแรกในไทยลีก ฤดูกาล 2563–64 ในนัดที่บุรีรัมย์เปิดบ้านแพ้เอสซีจี เมืองทอง ยูไนเต็ด 2–3 ประตูนี้เป็นประตูแรกที่เขายิงให้กับสโมสรในระดับลีกได้ และเป็นประตูแรกที่บุรีรัมย์ยิงใส่เอสซีจี เมืองทอง จากจังหวะลูกเตะมุมอภิวัฒน์ งั่วลำหิน ยิงประตูแรกให้บุรีรัมย์ในเกมลีก และเป็นประตูแรกที่บุรีรัมย์ยิงใส่เมืองทองจากจังหวะลูกเตะมุม  ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาทำแฮตทริกช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 9 กุมภาพันธ์ พ.ศ. 2564 เขาทำประตูที่ 2 ในลีก ช่วยให้บุรีรัมย์บุกเอาชนะการท่าเรือที่แพตสเตเดียม 2–1

 ฤดูกาล 2564–65 
วันที่ 24 พฤศจิกายน พ.ศ. 2564 การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูแรกในฤดูกาล ช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ

 ระดับทีมชาติ 
ในเดือนมิถุนายน 2556 อภิวัฒน์ลงเล่นให้กับทีมชาติไทยครั้งแรกในนัดกระชับมิตรพบกับเกาหลีเหนือ

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูบุรีรัมย์ ยูไนเต็ด 2563–64 ไทยลีก 202  33  00  10 —  245 2564–65 ไทยลีก 110  41  10 — —  161

 ทีมชาติ 

 ทีมชาติ  ปี  ลงเล่น  ประตู ไทย255630ทั้งหมด30

 เกียรติประวัติ 
บุรีรัมย์ ยูไนเต็ด
 ไทยลีก: 2564–65
 ไทยเอฟเอคัพ: 2564–65
 ไทยลีกคัพ: 2564–65

 อ้างอิง 

 แหล่งข้อมูลอื่น 
 ข้อมูลของอภิวัฒน์ งั่วลำหิน

หมวดหมู่:นักฟุตบอลจากกรุงเทพมหานคร
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลบีบีซียู
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด